วิรไท ขอบายตำแหน่งผู้ว่าการ ธปท.
นางจันทวรรณ สุจริตกุล ผู้ช่วยผู้ว่าการ สายสื่อสารและความสัมพันธ์องค์กร ธนาคารแห่งประเทศไทย (ธปท.) เปิดเผยว่า ตามที่นายรังสรรค์ ศรีวรศาสตร์ ประธานกรรมการคัดเลือกผู้ว่าการธนาคารแห่งประเทศไทย (ธปท.) ได้ประกาศรับสมัครไปเมื่อวันที่ 22 พ.ค.ที่ผ่านมา นายวิรไท สันติประภพ ซึ่งดำรงตำแหน่งผู้ว่าการ ธปท.ในปัจจุบัน และมีกำหนดจะครบการทำงานวาระแรกในวันที่ 30 ก.ย.63 ไม่ประสงค์จะเข้าสู่กระบวนการพิจารณาคัดเลือกสำหรับการดำรงตำแหน่งในวาระที่ 2 ด้วยเหตุผลขอไปดูแลครอบครัว ทั้งนี้ นายวิรไทจะดูแลให้การส่งมอบงานเป็นไปอย่างราบรื่น ก่อนที่ผู้ว่าการคนใหม่จะเริ่มปฏิบัติงานในวันที่ 1 ต.ค.63 เพื่อให้เกิดความต่อเนื่องในการดำเนินงานผู้สื่อข่าวรายงานเพิ่มเติมว่า ตำแหน่งผู้ว่าการ ธปท.มีวาระการทำงาน 5 ปี และสามารถเป็นต่อได้อีก 1 สมัย หากผู้ว่าการ ธปท.คนเดิม ประสงค์ที่จะสมัครเพื่อเข้ารับการคัดเลือกเพื่อดำรงตำแหน่งในวาระที่ 2 โดยในการสมัครวาระที่ 2 จะต้องมีอายุไม่เกิน 60 ปี และไม่มีคุณสมบัติต้องห้าม ซึ่งนายวิรไทเป็นผู้ที่มีเสียงสนับสนุนดำรงตำแหน่งในวาระที่ 2 มาตลอดช่วงที่ผ่านมา อย่างไรก็ตาม นายวิรไทไม่ประสงค์ที่จะสมัครเพื่อเข้าสู่การพิจารณาดังกล่าวนายเอกนิติ นิติทัณฑ์ประภาศ อธิบดีกรมสรรพากร กล่าวถึงกระแสข่าวว่าที่มีชื่อตนเองลงสมัครผู้ว่าการธนาคารแห่งประเทศไทย (ธปท.) คนใหม่ ที่จะเปิดรับสมัครในวันที่ 26 พ.ค.นี้ กล่าวว่า ขณะนี้ผมยังไม่มีความคิดจะลงสมัครผู้ว่าการ ธปท.แต่อย่างใด และยังอยากทำงานอยู่ในตำแหน่งเดิม คืออธิบดีกรมสรรพากรอยู่ ดังนั้นจึงยังไม่มีความคิดจะลงสมัครตามข่าวที่ออกมา และคิดว่าทาง ธปท.ก็น่าจะมีคนที่เหมาะสมกับตำแหน่งเข้ามาสมัครเพื่อรับตำแหน่ง ธปท.คนใหม่ในครั้งนี้อยู่แล้ว ส่วนผมขออยู่ในตำแหน่งเดิม.
ตามที่นายรังสรรค์ ศรีวรศาสตร์ ประธานกรรมการคัดเลือกผู้ว่าการธนาคารแห่งประเทศไทย (ธปท.) ได้ประกาศรับสมัครไปเมื่อวันที่ 22 พ.ค.ที่ผ่านมา นายวิรไท สันติประภพ ซึ่งดำรงตำแหน่งผู้ว่าการ ธปท.
ธนาคารแห่งประเทศไทย,ธปท.,ผู้ว่าการ ธปท.,วิรไท สันติประภพ,เอกนิติ นิติทัณฑ์ประภาศ,สมัครผู้ว่าการธนาคารแห่งประเทศไทย,ข่าววันนี้